EkBass/fiwiki-20250220-pages-articles huggingface dataset:
Nakamikado

Nakamikado (, 14. tammikuuta 1702 – 10. toukokuuta 1737) oli perinteisen vallanperimysjärjestyksen mukaan Japanin 114. keisari. Hänen hallituskautensa kesti vuodet 1709–1735. Ennen valtaannousuaan hänen henkilökohtainen nimensä (imina) oli Yasuhito () ja arvonimensä Masu-no-miya (). Nakamikadosta tuli kruununprinssi vuonna 1708, vaikka hän oli alun perin perheensä vasta viides syntynyt poikalapsi. Kun keisari Higashiyama luopui kruunusta vuonna 1709, nousi tuolloin vasta 7-vuotias Nakamikado keisariksi. Koska Nakamikado oli vielä liian nuori hallitsijaksi, hallitsivat aluksi hänen isänsä Higashiyama ja isoisänsä Reigen hänen nimissään. Nakamikadon hallintokaudella välit todellista valtaa Japanissa pitäneeseen Tokugawa-shōgunaattiin olivat melko hyvät. Keisari luopui kruunusta vuonna 1735 esikoispoikansa Sakuramachin hyväksi. Nakamikado kuoli vuonna 1737, vain 35-vuotiaana. ==Lähteet== *Richard Ponsonby-Fane, Richard Arthur Brabazon. (1959). The Imperial House of Japan. Kyoto: Ponsonby Memorial Society. OCLC 194887 Luokka:Japanin keisarit Luokka:Vuonna 1702 syntyneet Luokka:Vuonna 1737 kuolleet
Clutch

Clutch on yhdysvaltalainen, vuonna 1991 Marylandin Germantownissa perustettu metalli- ja blues-vaikutteinen rockyhtye. Clutchin perustivat laulaja- kitaristi Neil Fallon, kitaristi Tim Sult, basisti Dan Maines sekä rumpali Jean-Paul Gaster. ==Historia== Perustamisen jälkeen yhtye keikkaili tiiviisti saaden paikallista suosiota. Ensimmäisen 7" singlen Passive restraints julkaisi Earache vuonna 1992, jonka jälkeen yhtye siirtyi EastWest Records -levy-yhtiölle. Esikoislevy Transnational Speedway League julkaistiin 1993. Laajempaa tunnettavuutta yhtye saavutti toisella levyllään Clutch vuonna 1995. Kolmas levy The Elephant Riders ilmestyi Columbian kustantamana vuonna 1998. Seuraavana vuonna ilmestyi Jam Room omakustanteena. Viidennen levyn Pure Rock Fury julkaisi Atlantic vuonna 2001. Levyltä julkaistu single "Careful with that mic" yhdessä parin muun samalta levyltä otetun singlen kanssa sai hyvän vastaanoton yhdysvaltalaisilla radioasemilla. Vuonna 2004 oli kuudennen, Blast Tyrant albumin, aika – nyt julkaisijana DRT Records. Levyltä julkaistu single "The Mob goes wild" sai jälleen suosiota radiosoitossa. Yhtyeen seitsemäs pitkäsoitto Robot Hive/Exodus ilmestyi 2005. Nyt mukaan tuli uusi jäsen, kosketinsoittaja Mick Schauer. Seuraava levy From Beale Street to Oblivion näki päivänvalon 2007, tuottajana Joe Barresi (mm. Kyuss). Metal Hammer -lehti luonnehti levyä Clutchin parhaaksi, "tulevaisuuden klassikoksi". Yhtyeen yhdeksäs levy Strange Cousins from the West julkaistiin 2009 yhtyeen omistamalla Weathermaker Music -levy-yhtiön kautta. ==Musiikkityyli== Yhtyeen helposti tunnistettavassa rock-soundissa on kuultavissa vaikutteita niin stoner rockista, heavy metalista, hardcore punkista kuin funkista ja bluesista. Laulaja Neil Fallon tunnustaakin, että bluesissa on kaiken rock and rollin juuret, ja niiden tutkiminen on antanut yhtyeelle innoitusta. Yhtyeen pitkän uran aikana kappaleiden sanoitukset ovat muuttuneet ensimmäisten levyjen vihaisesta ja totisesta tyylistä uudempien julkaisujen älykkäisiin sanaleikkeihin ja hienovaraiseen huumoriin. ==Jäsenet== * Neil Fallon – laulu, kitara * Tim Sult – kitara * Dan Maines – bassokitara * Jean-Paul Gaster – rummut ===Entiset jäsenet=== * Mick Schauer – koskettimet (2005–2008) ==Diskografia== Studioalbumit * * * * * * * * * * * * * Kokoelma-albumit * * * EP:t * * * Livealbumit * * * * * Singlet * * * * * * * * ==Videografia== * * ==Aiheesta muualla== * Virallinen kotisivu Pro-rock.com * Clutch MySpace- sivustolla * Weathermaker Music levy-yhtiön virallinen kotisivu Luokka:Yhdysvaltalaiset rockyhtyeet
From Beale Street to Oblivion

__NOTOC__ From Beale Street to Oblivion on yhdysvaltalaisen rockyhtye Clutchin kahdeksas, vuonna 2007 julkaistu albumi. Levy on saanut kiitosta mm. Metal Hammer -lehdeltä maininnalla "tulevaisuuden klassikkolevy". Levyllä yhtyeen kiinnostus bluesiin näkyy hyvin selvästi raidalla "Electric Worry". Kappaleen alkuperä on yhdysvaltalaisen Mississippi Fred McDowellin levyttämässä laulussa "Fred's Worried Life Blues". Laulun melodia on tunnistettavissa ja sen sanoitus on Clutchin versiossa lähes sellaisenaan, lisättynä kolmella uudella säkeistöllä. "One Eye Dollar" julkaistiin jo Jam Room -levyllä. Neil Fallon ei ollut kuitenkaan tyytyväinen sanoituksiin. Kappaletta oli keikoillakin soitettu suoraan "Electric Worryn" perään, joten tällä levyllä se julkaistiin uudistetuilla sanoituksilla. Clutchin sanoituksissa esiintyvä huvittavuus tulee esiin mm. kappaleessa "Mr. Shiny Cadillackness", jossa Fallon laulaa "Tell me, why Dick Cheney underneath my bed? Hell no that ain't cool!" (Miksi Dick Cheney lymyilee sänkyni alla? Hitto, se ei oo siistii!) Fallon ei ole innostunut poliittisista lauluista, mutta pitää joitakin poliitikkoja vapaana riistana fiktiolle. Albumi debytoi Yhdysvalloissa Billboard 200 -listan sijalla 52. == Kappaleet == # # # # # # # # # # # # == Kokoonpano == * Tim Sult – kitara * Jean-Paul Gaster – rummut * Dan Maines – bassokitara * Neil Fallon – laulu ja kitara * Mick Schauer – piano ja kosketinsoittimet === Vierailijat === * Bryan Hinkley – kitara kappaleilla nro 4 ja 12 * Eric Oblander – huuliharppu kappaleilla nro 6, 11 ja 12 == Arvostelut == * Allmusic: Allmusic review * Blabbermouth: 9/10Blabbermouth: CD review * PopMatters: PopMatters: Album review == Lähteet == Luokka:Vuoden 2007 albumit Luokka:Yhdysvaltalaiset alternative rock -albumit Luokka:Stoner rock -albumit Luokka:Joe Barresin tuottamat albumit
Tromsdalstinden

Tromsdalstinden () on Tromssan läänissä, Norjassa, lähellä Tromssan kaupunkia sijaitseva vuori. Huipun korkeus merenpinnan tasosta on 1 238 metriä. Kuva:Tromsdalstind.jpg|Irtokivistä pystytetty maamerkki Tromsdalstindenin huipulla. Kuva:Tromsdalen afternoon sun.jpg|Luminen Tromsdalstinden nähtynä Tromssasta iltapäiväauringon valaisemana maaliskuussa 2006. Kuva:Tromsdalstinden.jpg|Tromsdalstinden nähtynä Tromssasta vähälumisena. Luokka:Tromssan läänin vuoret Luokka:Tromssa Luokka:Skandit
Canon EOS 50D

Canon EOS 50D on japanilaisyhtiö Canonin valmistama digitaalinen järjestelmäkamera. Se julkistettiin 28. elokuuta 2008. Kamerassa on 15,1 megapikselin APS-C-kokoinen kenno ja siinä voidaan käyttää EF- ja EF-S-sarjan objektiiveja. Kamerassa on 3,0 tuuman näyttö ja kameralla voidaan ottaa enintään 6,3 kuvaa sekunnissa. Canon EOS 50D:n edeltäjä on Canon EOS 40D ja seuraaja Canon EOS 60D. Tiedosto:CanonEOS50D.jpg|Canon EOS 50D -järjestelmäkamera, jossa kiinni Tamronin valmistama objektiivi. Tiedosto:GoldenGateBridge BakerBeach MC.jpg|San Franciscon Golden Gate -silta Canon EOS 50D:llä otetussa kuvassa. Tiedosto:FlowerCanonEOS50D.jpg|Canon EOS 50D:llä kuvattu kukkanen Padasjoella. == Lähteet == == Aiheesta muualla == * Canon EOS 50D Canonin sivuilla * Dpreview.com: Canon EOS 50D Review EOS 50D
Viimeiset ajatukset

Viimeiset ajatukset (Murder in My Mind) on Robert Iscoven ohjaama yhdysvaltalainen jännityselokuva vuodelta 1997. Se kertoo lääketieteellisestä kokeesta, jolla on tarkoitus pysäyttää vaarallinen sarjamurhaaja. Rooleissa nähdään Nicollette Sheridan, Stacy Keach, Peter Outerbridge, Peter Coyote, Ian Tracey ja Peter Flemming. Käsikirjoituksesta vastaa Tom Swale. == Aiheesta muualla == * * Luokka:Vuoden 1997 yhdysvaltalaiset elokuvat Luokka:Yhdysvaltalaiset jännityselokuvat Luokka:Yhdysvaltalaiset tieteiselokuvat
Muistojen Pariisi

Muistojeni Pariisi (The Last Time I Saw Paris) on Pariisiin sijoittuva melodraama kirjailijan ja varakkaan amerikkalaisneidon romanssista. Richard Brooksin 1954 ohjaaman yhdysvaltalaisen elokuvan pääosissa ovat Elizabeth Taylor, Van Johnson ja Walter Pidgeon.* == Näyttelijät == Lähde: Viitattu 27.5.2022. == Lähteet == == Aiheesta muualla == * Luokka:Yhdysvaltalaiset draamaelokuvat Luokka:Richard Brooksin ohjaamat elokuvat Luokka:Melodraamat Luokka:Vuoden 1954 yhdysvaltalaiset elokuvat
Vakka kantensa valitsee

Vakka kantensa valitsee (Holiday) on George Cukorin ohjaama romanttinen komedia vuodelta 1938. Se kertoo vapaa-ajattelijasta, joka päätyy kihloihin miljonäärin tyttären kanssa. Elokuva perustuu Philip Barryn samannimiseen Broadway-näytelmään. Pääosia elokuvassa näyttelevät Cary Grant ja Katharine Hepburn. Samasta aiheesta ja samalla alkuperäisnimellä valmistui 1930 Edward H. Griffithin ohjaama elokuva Holiday. == Aiheesta muualla == * IMDB * Classic Film Guide * Steven D. Greydanus review at Decent Films Guide * Reel.com * Rotten Tomatoes * Nick Davis review at Nick's Flick Picks * Dennis Schwartz review at Ozus' World Movie Reviews * Time Out Magazine * Historic reviews, photo gallery at CaryGrant.net Luokka:Vuoden 1938 yhdysvaltalaiset elokuvat Luokka:Yhdysvaltalaiset romanttiset komediat Luokka:George Cukorin ohjaamat elokuvat Luokka:Yhdysvaltalaiset mustavalkoelokuvat Luokka:Yhdysvaltalaiset näytelmiin perustuvat elokuvat
Maksim Vengerov

Maksim Aleksandrovitš Vengerov (, ; s. 20. elokuuta 1974 Novosibirsk) on Israeliin asettunut neuvostoliittolaissyntyinen viulisti. ==Aiheesta muualla== *Maxim Vengerov fan site *Interview by Bruce Duffie *C Music TV Interview *Maxim Vengerov for Jean Paul Gaultier Luokka:Israelilaiset viulistit Luokka:Venäläiset viulistit Luokka:Vuonna 1974 syntyneet Luokka:Elävät henkilöt
Eitel Cantoni

Eitel Danilo Cantoni (4. lokakuuta 1906 Montevideo, Uruguay – 6. kesäkuuta 1997 Montevideo) oli uruguaylainen Formula 1 -kuljettaja. Hän osallistui kolmeen F1-osakilpailuun kaudella ollen parhaimmillaan 11. Italian GP:ssä. Kaksi muuta kilpailua hän keskeytti. Hän osallistui myös neljään muuhun MM- sarjan ulkopuoliseen kilpailuun ja oli parhaimmillaan seitsemäs Modenan GP:ssä. Vuosi Talli Valmistaja Moottori 1 2 3 4 5 6 7 8 Sijoitus Pisteet 1952 Escuderia Bandeirantes Maserati A6GCM Maserati S6 SUI 500 BEL FRA GBR Kesk. GER Kesk. NED ITA 11 \- 0 ==Lähteet== Luokka:Uruguaylaiset Formula 1 -kuljettajat Luokka:Vuonna 1906 syntyneet Luokka:Vuonna 1997 kuolleet
HMS Jamaica (44)

HMS Jamaica (viirinumero 44) oli Britannian kuninkaallisen laivaston Fiji- luokan ilmatorjuntaristeilijä. == Valmistus == Alus tilattiin maaliskuussa 1938 vuoden 1938 laivasto-ohjelmassa Vickers Armstrongin Barrowin telakalta, missä köli laskettiin 28. huhtikuuta 1939. Alus laskettiin vesille 16. marraskuuta 1940 ja otettiin palvelukseen 29. kesäkuuta 1942. == Palvelus == Palvelukseen otettaessa alus liitettiin Kotilaivastoon, missä se oli lähes toisen maailmansodan loppuun suojaten Jäämeren saattueita. Poikkeuksena oli aluksen osallistuminen marraskuussa 1942 Pohjois-Afrikan maihinnousuun Keskisessä ryhmässä.Whitley s. 125 Joulukuun lopulla 1943 alus osallistui Nordkapin taisteluun, jossa upotettiin Saksan laivaston taisteluristeilijä Scharnhorst. Juuri Jamaica ampui ratkaisevan armoniskun antaneet torpedot.Toisen maailmansodan sankareita ja vakoojia, osa 2: artikkeli Scharnhorstin tuho, s. 120 - 126 Alus suojasi 1944 Norjan rannikolle tehtyjä lentotukialusosastojen hyökkäyksiä Jäämeren saattueiden välillä. Toisen maailmansodan päätyttyä alus siirrettiin syyskuussa 1945 Itä-Intian laivastoaseman 5. risteilijäviirikköön, mistä se siirrettiin 1946 saman aseman 4. risteilijäviirikköön. Alus oli huollettavana marraskuusta 1947 elokuuhun 1948. Elokuussa 1948 palvelukseen palatessaan alus liitettiin Amerikan ja Länsi-Intian laivastoaseman 8. risteilijäviirikköön, josta se lainattiin 1949 5. risteilijäviirikölle Kaukoitään Korean sodan vuoksi. Alus palasi 27. helmikuuta 1951 Englantiin, jossa se sijoitettiin reserviin. Alus oli huollettavana 1953-1954, minkä jälkeen se liitettiin Kotilaivastoon sekä Välimeren laivastoon. Alus poistettiin 20. marraskuuta 1957 Gairlochissa palveluksesta. Se myytiin romutettavaksi Arnott Young Ltd:lle, jolle alus saapui 20. joulukuuta 1960 Dalmuiriin. Aluksen runko paloiteltiin 1962 Troonissa. ==Lähteet== * ===Viitteet=== Luokka:Kuninkaallisen laivaston Crown Colony -luokan risteilijät Luokka:Vickersin valmistamat alukset Luokka:Yhdistyneen kuningaskunnan toisen maailmansodan risteilijät Luokka:Yhdistyneen kuningaskunnan Korean sodan sotalaivat
HMS Kenya

HMS Kenya (viirinumero 14) oli Britannian kuninkaallisen laivaston Fiji-luokan ilmatorjuntaristeilijä. == Valmistus == Alus tilattiin joulukuussa 1937 vuoden 1937 laivasto-ohjelmassa Alexander Stephens and Sonsilta, missä köli laskettiin 18. kesäkuuta 1938. Alus laskettiin vesille 18. elokuuta 1939 ja otettiin palvelukseen 27. syyskuuta 1940. == Palvelus == Palvelukseen otettaessa alus liitettiin Kotilaivastoon suojaamaan WS-saattueita, kun Saksan laivaston raskaat pinta-alukset olivat purjehduksillaan Atlantilla. Aluksen ollessa toukokuussa 1941 2. risteilijäviirikössä, se osallistui taistelulaiva Birmarckin etsintään. Alus valtasi kesäkuussa HMS Auroran kanssa Daviesin salmessa saksalaisen tukilaivan Belchenin.Whitley s. 124 Syyskuussa alus siirrettiin Välimerelle operaatio Halberdiin. Alus palasi kuitenkin kotivesille, jossa se liitettiin Kotilaivastoon suojaamaan Jäämeren saattueita. Alus oli marraskuussa Pohjois-Norjassa tulittamassa rannikkokohteita. Alus suojasi joulukuussa hyökkäystä Vaagsöhön ja se olikin pohjoisilla merialueilla aina kesäkuuhun 1942, jolloin se lähti Välimerelle operaatioihin Vigorous/Harpoon. Elokuussa alus osallistui operaatio Pedestaliin, mutta siihen osui 12. elokuuta Italian laivaston sukellusveneen R.Smg. Alagin laukaisema torpedo, jonka aiheuttamia vaurioita korjattiin pitkään. Alus palasi joulukuussa 1942 palvelukseen Kotilaivastoon, kunnes se tammikuussa 1944 liitettiin Itäisen laivaston 4. risteilijäviirikköön. Alus suojasi 1944 lentotukialusrynnäköitä japanilaisten miehittämiin kohteisiin Intian valtamerellä sekä japanilaisten öljyntuotantolaitoksiin Itä-Intiassa. Alus oli suojaamassa vuoden 1945 alussa Arakanin maihinnousua sekä hyökkäyksiä Malesian rannikolle ennen paluuta Englantiin. Vuoden vaihteen yli alus oli telakalle huollettavana, minkä jälkeen se sijoitettiin lokakuussa 1946 Amerikan ja Länsi-Intian laivastoasemalle 8. risteilijäviirikköön. Se palasi joulukuussa 1947 Englantiin huoltoon. Alus oli myös jonkin aikaa sijoitettuna reserviin. Alus palasi palvelukseen Kauko-Idän laivaston 5. risteiljäviirikköön osallistuen Korean sotaan. Alus oli sijoitettuna Itä- Intian osaston 4. risteilijäviirikköön 1951-1952, kunnes se siirrettiin Välimerelle 1. risteilijäviirikköön. Alus palasi 24. helmikuuta 1953 Portsmouthiin, jossa se sijoitettiin reserviin. Alus oli huollossa 1955, minkä jälkeen se purjehti Amerikan ja Länsi-Intian laivastoasemalle 8. risteilijäviirikköön, mistä pse alasi 5. marraskuuta 1956 Portsmouthiin. Alus oli Kotilaivastossa, kunnes se siirrettiin 1957 Välimeren laivaston 1. risteilijäviirikköön lippulaivaksi. Kenya poistettiin syyskuussa 1958 palveluksesta ja sijoitettiin Portsmouthin reserviin. Alus myytiin 1962 ja se saapui 29. lokakuuta romutettavaksi Shipbreaking Industriesille Faslaneen. == Lähteet == * ===Viitteet=== Luokka:Kuninkaallisen laivaston Crown Colony -luokan risteilijät Luokka:Stephenin valmistamat alukset Luokka:Yhdistyneen kuningaskunnan toisen maailmansodan risteilijät Luokka:Yhdistyneen kuningaskunnan Korean sodan sotalaivat
HMS Mauritius (80)

HMS Mauritius (viirinumero 80) oli Britannian kuninkaallisen laivaston Fiji- luokan ilmatorjuntaristeilijä. == Valmistus == Alus tilattiin joulukuussa 1937 vuoden 1937 laivasto-ohjelmassa Swan Hunterin telakalta, missä köli laskettiin 31. maaliskuuta 1938. Alus laskettiin vesille 19. heinäkuuta 1939 ja otettiin palvelukseen 4. tammikuuta 1940. == Palvelus == Palvelukseen otettaessa alus liitettiin Kotilaivastoon suojaamaan Atlantin kauppareittejä, kunnes se siirrettiin vuoden 1941 lopulla Itä-Intian laivastoasemalle. Alus liittyi 1942 Itäiseen laivastoon, kunnes se siirrettiin telakalle huhtikuussa 1943 ennen siirtoa Välimeren laivastoon. Välimerellä alus osallistui heinäkuussa Sisilian maihinnousun suojaamiseen osana Itäistä tukiryhmää. Alus oli syyskuussa suojaamassa Salernon maihinnousua.Whitley s. 124 Vuoden lopulla alus siirrettiin Biskajanlahdelle tuhoamaan saarronmurtajia ja häiritsemään saksalaisten keveiden osastojen toimintaa Kanaalin alueella. Alus kuitenkin palasi jo tammikuussa 1944 Välimerelle suojaamaan Anzion maihinnousua. Alus suojasi kesäkuussa Normandian maihinnousua Sword Beachin Force D:ssä, minkä jälkeen se teki elokuussa maihinnousua tukevia iskuja Normandian rannikolle hävittäen saksalaisten rannikkoalusten rippeet alueelta. Hävittäjien kanssa Mauritius upotti 15. elokuuta vastaisena yönä Sperrbrecher 157:n ja 23. elokuuta vastaisena yönä viisi Vorpostenbootea.Whitley s. 124-125 Alus liitettiin Kotilaivastoon suojaamaan lentotukialusten hyökkäyksiä Norjan rannikolle sekä tuhoamaan Norjan rannikkoliikennettä. Yhdessä HMS Diademin kanssa alus taisteli tammikuussa 1945 Saksan laivaston hävittäjien kanssa, jolloin saksalainen Z31 vaurioitui pahoin. Alus siirrettiin helmikuussa huoltoon Cammell Lairdin telakalle.Whitley s. 125 Telakalta alus palasi palvelukseen maaliskuussa 1946 ja se liitettiin Välimeren laivastoon 15. risteilijäviirikköön (myöh. nimetty 1. risteilijäviiriköksi). Alus palasi 1948 Englantiin, missä se sijoitettiin reserviin odottamaan huoltoa. Alus palasi 1949 palvelukseen Välimeren laivaston 1. risteilijäviirikköön, jonne se lähti 6. toukokuuta. Alus oli 1949-1951 Itä-Intian laivastoasemalla 4. risteilijäviirikössä, kunnes se palasi 18. joulukuuta 1951 Chathamiin. Alus siirrettiin 1952 reserviin, kunnes se myytiin romutettavaksi 1962. Mauritius saapui 27. maaliskuuta 1965 T. W. Wardille Inverkeithingiin romutettavaksi. ==Lähteet== * ===Viitteet=== Luokka:Kuninkaallisen laivaston Crown Colony -luokan risteilijät Luokka:Swan Hunterin valmistamat alukset Luokka:Yhdistyneen kuningaskunnan toisen maailmansodan risteilijät
HMS Nigeria

HMS Nigeria (viirinumero 60) oli Britannian kuninkaallisen laivaston Fiji- luokan ilmatorjuntaristeilijä. == Valmistus == Alus tilattiin joulukuussa 1937 vuoden 1937 laivasto-ohjelmassa Vickers Armstrongin telakalta, missä köli laskettiin 8. helmikuuta 1938. Alus laskettiin vesille 18. heinäkuuta 1939 ja otettiin palvelukseen 23. syyskuuta 1940. == Palvelus == Palvelukseen otettaessa alus liitettiin Kotilaivastoon, jossa alus oli aina vuoteen 1944. Alus osallistui 1940 Pohjois-Atlantin saattueiden suojaamiseen, hyökkäykseen Lofooteille sekä maaliskuussa 1941 Saksan laivaston kaappareiden etsintään Islannin vesillä.Whitley s. 125 Kesäkuussa 1941 alus valtasi Jan Mayenin edustalla saksalaisen säälaiva Lauenburgin, josta liittoutuneet saivat haltuunsa merkittäviä koodaukseen liittyviä asiakirjoja. Alus otti vielä samana kesänä osaa Huippuvuorten operaatioon ja HMS Auroran kanssa upotti 6. syyskuuta Nordkapin edustalla Bremsen. Vuonna 1942 alus suojasi Jäämeren saattueita, kunnes se siirrettiin elokuussa Välimerelle operaatio Pedestaliin. Alukseen osui 12. elokuuta Skerkin matalikon läheisyydessä Italian laivaston sukellusveneen R. Smg. Axumin laukaisema torpedo, joka aiheutti suurta tuhoa aluksella. Alus lähetettiin tilapäiskorjausten jälkeen Yhdysvaltoihin Charlestowniin telakalle, mistä se palasi kesäkuussa 1943 palvelukseen. Alus lähetettiin 1944 Itäiseen laivastoon, jossa se suojasi lentotukialusrynnäköitä japanilaisten hallitsemille öljynjalostamoille sekä lentokentille Itä-Intiaan. Alus suojasi tammikuussa 1945 Arakanin maihinnousua ja oli sodan lopun Intian valtamerellä, kunnes Malakan niemimaalla olleet japanilaiset joukot antautuivat. Sodan päätyttyä alus palasi joulukuussa 1945 Devonportiin huollettavaksi, mistä se palasi huhtikuussa 1946 palvelukseen. Alus liitettiin 6. risteilijäviirikön lippulaivaksi Etelä-Atlantin asemalle, mistä se palasi syyskuussa 1950 Englantiin. Alus sijoitettiin reserviin, jossa se oli majoitusaluksena Devonportissa. === INS Mysore === Nigerian myynnistä Intialle ilmoitettiin 8. huhtikuuta 1954. Alus siirrettiin lokakuussa 1954 Cammell Lairdin telakalle, josta se vapautui huhtikuussa 1957. Alus luovutettiin 29. elokuuta 1957 virallisesti Intian laivastolle, joka nimesi sen INS Mysoreksi. Se kolaroi 1959 Britannian kuninkaallisen laivaston hävittäjän HMS Hoguen kanssa, jolloin hävittäjän keula vaurioitui pahoin. Alus oli vuodesta 1975 alkaen koululaivana ja se poistettiin palveluksesta 20. elokuuta 1985. Alus romutettiin seuraavana vuonna. == Lähteet == * ===Viitteet=== Luokka:Kuninkaallisen laivaston Crown Colony -luokan risteilijät Luokka:Vickersin valmistamat alukset Luokka:Yhdistyneen kuningaskunnan toisen maailmansodan risteilijät
HMS Trinidad (46)

HMS Trinidad (viirinumero 46) oli Britannian kuninkaallisen laivaston Fiji- luokan ilmatorjuntaristeilijä. == Valmistus == Alus tilattiin joulukuussa 1937 vuoden 1937 laivasto-ohjelmassa Devonportin telakalta, missä köli laskettiin 21. huhtikuuta 1938. Alus laskettiin vesille 21. maaliskuuta 1941 ja otettiin palvelukseen 14. lokakuuta 1941. == Palvelus == Palvelukseen otettaessa alus liitettiin Kotilaivastoon suojaamaan Jäämeren saattueita. Aluksen suojatessa saattuetta PQ13 se kohtasi Saksan laivaston hävittäjiä vaurioittaen Z26:ta. Risteilijään osui yksi sen omista torpedoista. Vaurioitunut alus pääsi tilapäiskorjauksiin Murmanskiin, mistä se lähti 13. toukokuuta 1942 paluumatkalle.Whitley 1996, s. 125 Trinidad joutui 15. toukokuuta III/KG 30:n ilmahyökkäykseen, minkä aikana alukseen osui pommi, mikä rampautti aluksen. Hävittäjä HMS Matchless upotti hylyn torpedolla. == Lähteet == * ===Viitteet=== Luokka:Barentsinmeren hylyt Luokka:Kuninkaallisen laivaston Crown Colony -luokan risteilijät Luokka:Devonportissa valmistetut alukset Luokka:Yhdistyneen kuningaskunnan toisen maailmansodan risteilijät
HMS Ceylon (30)

HMS Ceylon (viirinumero 30) oli Britannian kuninkaallisen laivaston Uganda- luokan ilmatorjuntaristeilijä. == Valmistus == Alus tilattiin maaliskuussa 1938 vuoden 1938 laivasto-ohjelmassa Alexander Stephen and Sonsilta, missä köli laskettiin 27. huhtikuuta 1939. Alus laskettiin vesille 30. heinäkuuta 1942 ja otettiin palvelukseen 13. heinäkuuta 1943. == Palvelus == Palvelukseen otettaessa alus liitettiin Kotilaivastoon, mistä se siirrettiin vuoden lopulla Itä-Intiaan Itäisen laivaston 4. risteilijäviirikköön. Seuraavan vuoden alus suojasi lentotukialuksia hyökättäessä Sabangiin, Surabayalle ja Sumatralle. Lisäksi se teki muutaman itsenäisen tulitukitehtävän Intian valtameren alueella. Alus liitettiin marraskuussa 1944 brittiläiseen Tyynenmeren laivastoon, jolloin se siirtyi 16. tammikuuta Trincomaleehen Ceylonilla. Matkan aikana alus osallistui hyökkäykseen Pankalan Bradaniin. Toukokuussa 1945 alus palasi Intian valtamerelle, jossa se tulitti Nikobaareja. Alus pysyi alueella sodan loppuun.Whitley s. 126 Sodan jälkeen alus liitettiin 1946 Portsmouthiin sijoitettuihin yksiköihin (), kunnes se siirrettiin 1950 Kauko- Idän laivaston 5. risteilijäviirikköön ja edelleen Itä-Intian laivastoaseman 4. risteilijäviirikköön. Alus palasi 1. lokakuuta 1954 Portsmouthiin. Alus oli telakalla modernisoitavana maaliskuusta 1955 heinäkuuhun 1956. Ceylon oli Kotilaivastossa, Välimeren laivastossa, Etelä-Atlantin ja Itä-Intian laivastoasemilla, kunnes se palasi 18. joulukuuta 1959 Portsmouthiin. Alus myytiin vielä joulukuussa Perulle. Alus siirrettiin 9. helmikuuta 1960 virallisesti Perun laivastolle, jolloin se nimettiin Coronel Bolognesiksi. Alus poistettiin palveluksesta toukokuussa 1982 ja hinattiin elokuussa 1985 romutettavaksi Taiwaniin. == Lähteet == * ===Viitteet=== Luokka:Kuninkaallisen laivaston Crown Colony -luokan risteilijät Luokka:Stephenin valmistamat alukset Luokka:Yhdistyneen kuningaskunnan toisen maailmansodan risteilijät Luokka:Yhdistyneen kuningaskunnan Korean sodan sotalaivat
HMS Newfoundland

HMS Newfoundland (viirinumero 59) oli Britannian kuninkaallisen laivaston Uganda-luokan ilmatorjuntaristeilijä. == Valmistus == Alus tilattiin vuoden 1939 laivasto-ohjelmassa Swan Hunter and Wigham Richardsonin telakalta, missä köli laskettiin 9. marraskuuta 1939. Alus laskettiin vesille 19. joulukuuta 1941 ja otettiin palvelukseen 21. tammikuuta 1943. == Palvelus == Palvelukseen otettaessa alus liitettiin Kotilaivastoon, kunnes se siirrettiin Välimerelle. Alus osallistui kesäkuussa hyökkäykseen Pantellerian saarelle sekä heinäkuussa Sisilian maihinnousuun Itäisessä osastossa. Alukseen osui 23. heinäkuuta 1943 Italian laivaston sukellusveneen Ascianghin laukaisema torpedo, jonka aiheuttamat vauriot korjattiin tilapäisesti Maltalla. Alus purjehti elokuussa Bostoniin telakalle varsinaisia korjauksia varten.Whitley s. 126 Huhtikuussa 1944 alus palasi telakalta. Englantiin paluun jälkeen se siirrettiin Clydeen modernisoitavaksi. Alus palasi palvelukseen marraskuussa, minkä jälkeen se lähti Intian valtamerelle ja edelleen Tyynelle valtamerelle Brittiläiseen Tyynenmeren laivastoon. Alus palveli toukokuussa 1945 yhdessä Australian laivaston yksiköiden kanssa Uuden-Guinean vesillä lounaisella Tyynellä valtamerellä. Se otti kesäkuussa osaa Trukin hyökkäykseen. Newfoundland kuului heinäkuussa osastoon, joka tulitti Japanin pääsaarella olevia kohteita. Alus oli Tokion lahdella Japanin lopullisesti antautuessa. Sodan päätyttyä alus sijoitettiin reserviin, jossa sitä käytettiin koululaivana. Alus siirrettiin 1951 huollettavaksi Plymouthiin ja se palasi palvelukseen 5. marraskuuta 1952, jolloin siitä tuli Itä-Intian aseman 4. risteilijäviirikön lippulaiva. Alus palveli osan ajasta Kaukoidän laivastossa. Newfoundland oli 1956–1957 Punaisellamerellä ja Välimerellä osallistuen Suezin kriisin tapahtumiin. Alus upotti 1. marraskuuta 1956 Egyptin laivaston fregatin Domiatin. Alus palasi Kaukoitään, kunnes se poistettiin palveluksesta 24. kesäkuuta 1959 sijoitettuna Portsmouthin reserviin. Alus myytiin 2. marraskuuta Perulle ja se siirrettiin virallisesti Perun laivastolle joulukuussa 1960, jolloin se nimettiin samalla Almirante Grauksi. Aluksen nimi vaihdettiin 15. toukokuuta 1973 Capitán Quiñonesiksi. Vuodesta 1979 alkaen alusta on käytetty Callaon satamaan ankkuroituna koululaivana. Alus on poistettu käytöstä. == Lähteet == * ===Viitteet=== Luokka:Kuninkaallisen laivaston Crown Colony -luokan risteilijät Luokka:Swan Hunterin valmistamat alukset Luokka:Yhdistyneen kuningaskunnan toisen maailmansodan risteilijät
Edward H. Griffith

Edward ”Ned” H. Griffith (23. elokuuta 1894 Lynchburg, Virginia, Yhdysvallat – 3. maaliskuuta 1975 South Laguna, Kalifornia, Yhdysvallat) oli yhdysvaltalainen elokuvaohjaaja. Griffith opiskeli Britanniassa ja manner- Euroopassa. Lyhyen toimittajanuran jälkeen hän siirtyi 1915 näyttelijäksi ja käsikirjoittajaksi Edison Studiosille. Edisonin lopetettua toimintansa 1917 Griffith työskenteli koko mykkäelokuvan ajan kaikille merkittäville yhdysvaltalaisille studioille, mutta kiinnostavampina pidetään hänen äänielokuvakauden töitään. Hän ohjasi elokuvia useista Philip Barryn näytelmistä, kuten Holiday (1930), ja toimi sekä tuottajana että ohjaajana useissa Paramountin tuotannoissa 1940-luvun alkupuolella, kuten elokuvassa The Sky's the Limit (1943, esitetty Suomessa televisiossa nimellä Vain taivas rajana), jonka pääaosassa näytteli Fred Astaire. Ylväs brittiläinen kaunotar Madeleine Carroll näytteli useissa hänen elokuvissaan. ==Lähteet== Luokka:Yhdysvaltalaiset elokuvaohjaajat Luokka:Vuonna 1894 syntyneet Luokka:Vuonna 1975 kuolleet
HMS Uganda

HMS Uganda (viirinumero 66) oli Britannian kuninkaallisen laivaston Uganda- luokan ilmatorjuntaristeilijä. == Valmistus == Alus tilattiin maaliskuussa 1938 vuoden 1938 laivasto-ohjelmassa Vickers Armstrongin telakalta, missä köli laskettiin 20. heinäkuuta 1939. Alus laskettiin vesille 7. elokuuta 1941 ja otettiin palvelukseen 3. tammikuuta 1943. == Palvelus == Palvelukseen otettaessa alus liitettiin Kotilaivastoon. Alus siirrettiin Välimerelle Sisilian maihinnousun Itäisen osastoon. Muutamien kuukausien ajan alus tuki maajoukkojen taistelua tulittamalla maissa olevia kohteita, kunnes se syyskuussa tuki Salernon maihinnousua. Alukseen osui 13. syyskuuta radio- ohjattu liitopommi Fritz-X, joka aiheutti aluksella suurta tuhoa. Alus lähetettiin lokakuussa Yhdysvaltoihin Charlestowniin laivaston telakalle.Whitley s. 126 Alus palasi palvelukseen lokakuussa 1944. Korjausten valmistuttua alus siirrettiin 21. lokakuuta Kanadan laivastolle. === HMCS Uganda === Kanadan laivastossa otettiin alus palvelukseen 21. lokakuuta 1944 nimellä HMCS Uganda. Marraskuussa alus lähti Englantiin täydennettäväksi. Tammikuussa alus purjehti Suezin kanavan kautta Tyynelle valtamerelle, missä se liitettiin Brittiläisen Tyynenmeren laivaston 4. risteilijäviirikköön.Whitley s. 23 Toisen maailmansodan päättyessä Euroopassa kasvoivat miehistöntäydennysongelmat. Kanadalla ei ollut halua osallistua sotaan Tyynellä valtamerellä, jolloin aluksen monet miehistöstä esittivät halunsa palata kotiin ennemmin kuin Japanin vastaiseen sotaan osallistumisen. Lopulta ongelmat saatiin ratkaistua ja alus liitettiin Task Force 57:n Okinawan alueella. Huhtikuussa 1945 alus suojasi lentotukialuksia, jotka suorittivat hyökkäyksen Formosalle ja toukokuussa vastaavassa tehtävässä hyökättäessä Ryukyulle. Alus osallistui kesäkuussa Trukin pommitukseen tulittaen 15. kesäkuuta vastaisena yönä Dublonia. Alus suojasi heinäkuussa Task Force 37:n mukana lentotukialuksia, jotka hyökkäsivät Japanin pääsaarille. HMS Argonaut vapautti 27. heinäkuuta 1945 Ugandan tehtävistään. Alus purjehti Kanadaan saapuen 10. elokuuta Esquimaltiin telakalle huollettavaksi. Sodan jälkeen alus oli koululaivana. Se nimettiin 14. tammikuuta 1952 HMCS Quebeciksi. Alus poistettiin palveluksesta 13. kesäkuuta 1956. Quebec myytiin ja se saapui 6. helmikuuta 1961 Osakaan Japaniin romutettavaksi. == Lähteet == * ===Viitteet=== Luokka:Kuninkaallisen laivaston Crown Colony -luokan risteilijät Luokka:Vickersin valmistamat alukset Luokka:Yhdistyneen kuningaskunnan toisen maailmansodan risteilijät
Minotaur-luokka (risteilijä, 1943)

Minotaur-luokka oli Britannian Kuninkaallisen laivaston risteilijäluokka, johon kuului alun perin kahdeksan alusta. Luokan aluksista muodosti seuraavan Tiger-luokan, joka oli samalla viimeinen Britannian valmistama risteilijäluokka. Vuoden 1941 laivasto-ohjelmassa annettiin tilausvaltuutus kolmelle Fiji-luokan kaltaiselle risteilijälle, jotka olivat HMS Bellerophon, HMS Swiftsure ja HMS Minotaur. Näiden jälkeen saatiin tilausvahvistus kolmelle alukselle vuoden 1941 täydennysohjelmasta, jonka perusteella tilattiin HMS Tiger, HMS Superb ja HMS Defence ja vielä kaksi vuoden 1942 lisäohjelman perusteella HMS Hawke ja HMS Blake. Alkuperäistä Fiji-luokkaa muokattiin jonkin verran perustuen alusten sotakokemuksiin, minkä tuloksena aluksille asennettiin uusia laitteita ja aseita. Alusten vakavuuden säilyttämiseksi niiden leveyttä kasvatettiin, muuten alusten mittasuhteet olivat Uganda-luokan mukaiset.Whitley s. 127 Alusten pääaseistus säilyi yhdeksänä 6 tuuman Mk XXIII tykkinä, mutta aluksiin asennettiin ylimääräinen 4 tuuman kaksiputkinen X-tornin tilalle sekä tehtiin valmius kahdelle neliputkiselle kahden paunan tykille. Aluksille ei tehty valmiuksia operoida lentokoneilla. == Vuoden 1941 laivasto-ohjelma== Vuoden 1941 laivasto-ohjelman alukset tilattiin 1941. Luokan aluksista ainoastaan Swiftsure ja Minotaur valmistuivat alkuperäisen suunnitelman mukaisesti. Bellerophon nimettiin helmikuussa 1945 Tigeriksi ja sen rakentaminen keskeytettiin heinäkuuhun 1946. Alus valmistui vasta maaliskuussa 1959 Tiger-luokan nimikkoaluksena. == Vuoden 1941 täydennysohjelma == Vuoden 1941 Täydennysohjelman perusteella maaliskuussa 1942 tilattu Tiger nimettiin 17. elokuuta 1942 Bellerophoniksi ja aluksen kölilaskettiin elokuussa 1944. Alus kuitenkin nimettiin uudelleen joulukuussa 1944 Blakeksi' ja nimi palautettiin helmikuussa 1945 takaisin Bellerophoniksi. Aluksen valmistaminen peruutettiin maaliskuussa 1946. Superb valmistui 64 jalkaa pidennettynä. Defencen valmistaminen keskeytettiin heinäkuuhun 1946. Alus nimettiin 8. lokakuuta 1957 Lioniksi ja se valmistui 18. maaliskuuta 1961 Tiger-luokan aluksena. == Vuoden 1942 lisäohjelma == Hawken kölinlasku tapahtui elokuussa 1944 ja työt keskeytettiin tammikuussa 1945 ja peruutettiin 1946. Alus romutettiin telakalla vuosien 1946 ja 1947 vaihteessa. Blake, jonka kölinlasku tapahtui 17. elokuuta 1942, nimettiin uudelleen joulukuussa 1944 Tigeriksi ja sitten keskeytettiin heinäkuuhun 1946. Alus nimeksi palautettiin helmikuussa 1945 Blake. Alus valmistui Tiger-luokan aluksena. ==Lähteet== * ===Viitteet=== Luokka:Minotaur-luokan risteilijät (1943)
Nordlek

Nordlek on pohjoismainen kansantanssin ja kansanmusiikin suurtapahtuma, joka järjestetään joka kolmas vuosi. Ohjelmassa on muun muassa kansanmusiikkikonsertteja, tanssiesityksiä ja tanssituvissa järjestettävää eri maiden tanssien opetusta ja muita kursseja. Nordlek on myös yhteispohjoismainen kansantanssi- ja kansanmusiikkijärjestö. ==Nordlek Suomessa== 35\. Nordlek järjestettiin vuonna 2009 Lahdessa Suomessa. Järjestäjinä toimivat Folklore Suomi Finland sekä maan tärkeimmät kansanmusiikin ja -tanssin järjestöt. Nordlekiin osallistuivat kaikki viisi Pohjoismaata sekä niiden maakunnista erikseen Färsaaret, Grönlanti ja Ahvenanmaa. Ulkopohjoismaalaisia osallistujia oli Amerikoista, Australiasta ja eri puolilta Eurooppaa. Edellisen kerran Nordlek järjestettiin Suomessa 1997 Vaasassa. Pohjoismaista lasten ja nuorten Barnlek-juhlaa vietettiin Lahdessa 1992 ja Lappeenrannassa 2005. ==Aiheesta muualla== Nordlek 2009 Luokka:Pohjoismainen kulttuuri Luokka:Kansanmusiikkitapahtumat Suomessa Luokka: Tanssitapahtumat Luokka: Kansantanssi
Gaecheon

Gaecheon (, hanja 价川市, McCune-Reischauer Kaech’ŏn) on kaupunki Korean demokraattisen kansantasavallan Etelä-Pyeonganin maakunnassa. Se sijaitsee maakunnan pohjoisrajalla maan pääkaupunki Pjongjangin pohjoispuolella. Vuoden 2008 väestönlaskennan mukaan kaupungissa oli 319 554 asukasta. ==Maantiede== Gaecheon sijaitsee Pohjois-Korean Etelä-Pyeonganin maakunnassa Cheongcheon- ja Daedong-jokien väliin jäävällä alueella. Hallinnollisesti kaupunkiin kuuluvan alueen pinta-ala on 664,76 km². Alueen korkein kohta on 1 199 metrin korkeuteen kohoava Paekthap-san kaupungin itäosassa. Hieman yli puolet kaupungin alueesta on kuitenkin alle 200 metrin korkeudella merenpinnasta. Vuoria tai metsää kaupungin alueesta on 61 %. Alueella on runsaasti kalkkikiveen muodostuneita luolia. Vuoden keskilämpötila Gaecheonissa on 9,4°C. Tammikuun keskilämpötila on -7,4°C ja elokuun 23,9°C. Vuotuinen keskimääräinen sadanta on 1 066,7 mm. ==Historia== Nykyinen Gaecheon sai alkunsa Goryeo-dynastian perustaja Wang Geonin vuonna 930 perustamasta linnoituksesta, jota kutsuttiin nimellä Ansu-jin. Ansu-jin oli vain yksi useammasta valtakunnan luoteisosiin perustetuista linnoituksista. Aluetta uhkasivat kitaanit ja myöhemmin myös mongolit. 1300-luvulla paikka sai nimen Kaeju ja nykyisen muotonsa Gaecheon (Kaech’ŏn) vuonna 1413. Nimi viittaa mahdollisesti paikan maantieteeseen kahden joen välissä. 1600-luvulla paikalle alkoi kehittyä raudan valmistukseen keskittynyttä käsityöläisyyttä ja kauppaa. Kaupungin lähistöllä oli myös useita kaivoksia. Japanin miehitettyä Korean niemimaan Gaecheonin kaivoksilta vietiin rautamalmia Japanin saarille. Pohjois-Korean itsenäistyttyä merkitystä on ollut etenkin alueen kivihiilikaivoksilla. Gaecheonista thetiin virallisesti oma kaupunkinsa vuonna 1990. ==Talous== Gaecheonin alueella viljellään maata ja siellä tuotetaan esimerkiksi riisiä, silkkiä, maissia ja tupakkaa. Kaupungissa sijaitsee myös yksi maan suurimmista ankkatarhoista. Kaivostoiminnalla on suuri merkitys kaupungin taloudelle. Kivihiilen tuotannon taantuma 1990-luvulla johti taloudelliseen kriisiin, joka on lievittynyt 2000-luvun aikana. Kivihiilen lisäksi alueella on rautaa, lyijä ja kalkkikiveä. Kaupungissa on myös teollisuutta, jonka tärkeimmät alat ovat metallien jalostus, elintarviketeollisuus, lääketeollisuus ja tekstiiliteollisuus. == Lähteet == Luokka:Pohjois-Korean kaupungit
Adele Frollani

Adele Frollani (s. 4. elokuuta 1974) on italialainen jalkapalloilija, pelipaikaltaan puolustaja. Hän pelasi maajoukkueen jäsenenä muun muassa vuoden 1999 naisten maailmanmestaruuskilpailuissa.FIFA Player Statistics Varsinaiselta koulutukseltaan hän on fysioterapeutti.Women's Soccer World == Lähteet == Luokka:Italialaiset jalkapalloilijat Luokka:Vuonna 1974 syntyneet Luokka:Elävät henkilöt
Admiral Hipper -luokka

Admiral Hipper -luokka oli Saksan laivaston viiden raskaan risteilijän muodostama alusluokka, jonka alukset valmistuivat hieman ennen toista maailmansotaa tai sen alussa. == Taustaa == Reichsmarine suunnitteli raskasta risteilijäluokkaa jo 1930-luvun alussa, vaikka Versailles’n rauhansopimus kielsi yli 6 000 tonnin alukset Saksan laivastolta. Syynä oli että tulevissa sodissa Saksan todennäköisimmät vastustajat tulisivat olemaan Yhdistynyt kuningaskunta ja Ranska ja siten Saksan laivasto tulisi kohtaamaan luokan kaltaisia aluksia taistelussa. Laivaston käytössä olleet kevyet risteilijät olisivat olleet aivan avuttomia taistelussa raskaita yksiköitä vastaan. Vuonna 1934 julistettiin suunnittelukilpailu, jonka lähtökohdiksi asetettiin kolme seikkaaKoop, Gerhard & Schmolke, Klaus-Peter s. 8: #vastattava Ranskan laivaston raskas risteilijä Algérieta #oltava nopeampi kuin Ranskan laivaston taistelulaiva Dunkerque #toimintasäteen tuli mahdollistaa toiminta eteläisellä Atlantilla Lopulta luokan pääasevalintoina olivat kahdeksan 203 millimetrin tai kaksitoista 105 millimetrin tykkiä. Lisäksi ilmatorjunta-aseistuksena toimi 12 37mm:n ja kahdeksan 20mm:n konetykkiä. Lisäksi aseistukseen kuului 12 torpedoputkea.Koop, Gerhard & Schmolke, Klaus-Peter s. 9 Alusten voimanlähteen valinta oli yhtä haastavaa. Alusten voimanlähteeksi valittiin kesällä 1934 korkeapainehöyryturbiinit. Näin oli päädytty painosuhteeseen, jossa 2 140 tonnia suojalle ja 1 980 tonnia koneille, kokonaispainon ollessa 10 700 tonnia. Suunnittelun päätyttyä Saksan laivastolle oli edelleen kiellettyä operoida tämän tyyppisillä aluksilla. Mutta työtä päätettiin jatkaa salassa. Kaksi ensimmäistä alusta Admiral Hipper ja Blücher tilattiin 30. lokakuuta 1934. Tilanne helpottui, kun Adolf Hitler julisti 16. maaliskuuta 1935 Versailles’n rauhan pätemättömäksi. Kolmas luokan alus Prinz Eugen tilattiin 16. marraskuuta 1935, mutta se poikkesi monin tavoin kahdesti ensin tilatusta. Kaksi seuraavaa alusta Kreuzer K ja Kreuzer L lisättiin ohjelmaan, mitkä tilattiin 18. heinäkuuta 1936 ja nimettiin samalla Lützowiksi ja Seydlitziksi. == Lähteet == * === Viitteet === *
Axel Kurck

Axel Kurck eli Aksel(i) Kurki (1555 – 30. toukokuuta 1630, Nakkila) oli suomalainen ylhäisaateliin kuulunut sotapäällikkö, joka oli Suomen sotaväen ylipäällikkönä 1598–1599. Hänen isänsä oli valtaneuvos Jöns Knuutinpoika Kurki (noin 1502 – noin 1577) ja veli Knut Jönsson till Laukko; Kurck-nimi otettiin käyttöön 1570–1580-luvuilla. Axel Kurck tuli 1587 Ylä-Satakunnan ja 1590 Vehmaan kihlakunnan tuomariksi. Vuonna 1593 hänet nimitettiin Narvan linnan päälliköksi ja alueen käskynhaltijaksi. Nuijasodan alkuvaiheessa Kurck kannatti Klaus Flemingiä ja löi ratsumiesjoukon päällikkönä Pentti Poutun johtamat nuijamiehet Ulvilan taistelussa 1596. Hän pystyi myös hajottamaan omaa Anolan kartanoa Ulvilassa uhanneen nuijamiesjoukon. Klaus Flemingin kuoltua 1597 Sigismund nimitti Kurckin seuraavana vuonna Suomen sotaväen ylipäälliköksi Arvid Stålarmin ollessa käskynhaltijana. Kurck joutui Marttilan taistelussa tappiolle Kaarle-herttuaa vastaan ja oli pakotettu peräytymään Viipuriin, jossa jäi vangiksi. Turussa pidetyssä oikeudenkäynnissä Kurck tuomittiin kuolemaan, mutta poliittisista syistä hän vältti Turun verilöylyn. Hänet vietiin vangittuna Ruotsiin, jossa hän sai uudelleen kuolemantuomion. Suomen aateliston anomuksesta Gripsholmin linnassa vankina ollut Kurck armahdettiin 1602, mutta Kaarlen luottamusta hän ei koskaan pystynyt saavuttamaan. Hänet nimitettiin kuitenkin Suomen sota-asioista vastaavaksi ”ylisotaeverstiksi” (Kurck. Frälsesläkter i Finland. Runeberg.org.). Sota Venäjää vastaan syttyi 1609 ja Kurck määrättiin sotaneuvoksena Jakob De la Gardien avuksi. Novgorodissa Kurck kuitenkin sairastui ja joutui palaamaan takaisin. Elämänsä loppuvaiheen Kurck eli Anolassa tehden sukututkimusta Suomen aatelistosta. Hänet on haudattu Ulvilan kirkkoon. Kurckin hautapaasi on nähtävillä kirkon asehuoneessa.Tulkki, Carita: "Ulvilan kirkon ja tapulin restaurointi- ja korjaustyön arkeologinen valvonta 2004-2005" Viitattu 15.9.2013. == Lähteet == * Otavan iso tietosanakirja, Otava 1960–1965. * Uusi tietosanakirja, Tietosanakirja oy 1960–1966. ===Viitteet=== ==Aiheesta muualla== * Luokka:Suomalaiset sotilaat Luokka:Suomalaiset sukututkijat Luokka:Nuijasodan henkilöt Luokka:Vuonna 1555 syntyneet Luokka:Vuonna 1630 kuolleet
Eetu Viitala

Eetu Jalmari Viitala (s. 27. maaliskuuta 1987 Kuortane) on suomalainen pituushyppääjä. Hän edustaa Kuortaneen Kuntoa ja häntä valmentaa Mauri Viitala. Aiemmin häntä ovat valmentaneet Erik Gustafsson ja Antti Haapakoski. Viitala saavutti pronssia Kalevan kisoissa 2006 myötätuulituloksella 761 cm. Nuorten sarjoissa hän voitti Suomen mestaruuksia pituushypyn lisäksi kolmiloikassa ja sisäradoilla 60 metrin juoksussa. Hän on edustanut Suomea nuorten maaotteluissa. Vuonna 2013 hän saavutti sisäratojen SM-pronssia tuloksella 759 cm. Viitala on opiskellut yleisurheilustipendiaattina Yhdysvalloissa, Idahon pääkaupungissa Boisessa. Hän opiskeli Boisen osavaltionyliopistossa kansainvälistä liiketoimintaa. == Henkilökohtaiset ennätykset == === Ulkoradat === Laji Tulos Paikka Päivä 100 m 10,93 Jämsänkoski 2. heinäkuuta 2006 200 m 21,92 Valkeala 31. heinäkuuta 2008 Pituus 765 Jämsä 2. heinäkuuta 2011 === Sisäradat === Laji Tulos Paikka Päivä 60 m 6,93 Helsinki 4. maaliskuuta 2006 200 m 22,12 Nampa, Idaho, Yhdysvallat 14. helmikuuta 2009 Pituus 772 Nampa, Idaho, Yhdysvallat 22. tammikuuta 2011 == Lähteet == * === Viitteet === Luokka:Suomalaiset pituushyppääjät Luokka:Vuonna 1987 syntyneet Luokka:Elävät henkilöt
Ladispoli

Ladispoli on kaupunki Italiassa, Rooman metropolikaupungissa Latiumin alueella. Kaupungissa on runsaat 40 000 asukasta. Se sijaitsee Tyrrhenanmeren rannalla. == Historiaa == Ladispolin alueella sijaitsi aikoinaan Alsium, etruskien satamakaupunki. Kaupunki tuhoutui goottisodassa 500-luvulla. Myöhemmin alueelle perustettiin Palon linna. Nykyinen Ladispoli perustettiin 1888. == Lähteet == == Aiheesta muualla == * http://www.comune.ladispoli.roma.it/ Luokka:Latiumin kaupungit Luokka:Rooman metropolikaupungin kunnat
Kalle Jokinen (kokoomuslainen poliitikko)

Kalle Johannes Jokinen (s. 7. elokuuta 1961 Koski Hl.) on suomalainen poliitikko. Hän on toiminut kokoomuksen kansanedustajana vuosina 2009–2023 ja Orimattilan kaupunginvaltuuston jäsenenä vuodesta 2001. Kalle Jokinen oli kokoomuksen eduskuntaryhmän puheenjohtaja vuosina 2016–2019. ==Elämä ja ura== Jokinen valmistui ylioppilaaksi Lammin lukiosta 1980 ja suoritti Poliisikoulussa poliisikokelaskurssin 1982 ja poliisimiehistön virkatutkinnon 1984. Poliisialipäällystön virkatutkinnon hän suoritti vuonna 1997. Jokinen on työskennellyt poliisina Helsingin (1982–1989), Lahden (1989–1990), Orimattilan (1995–2008) ja Päijät-Hämeen (vuodesta 2009) poliisilaitoksilla. Vuosina 1990–1995 hän työskenteli teknisten töiden ja liikunnan opettajana Orimattilassa. Jokinen valittiin ensimmäisen kerran Orimattilan valtuustoon kunnallisvaaleissa 2000, joissa hän sai 191 ääntä ja oli kaupungin ääniharava. Kunnallisvaaleissa 2004 hän sai 205 ääntä, vuoden 2008 vaaleissa 281 ääntä ja vuoden 2012 vaaleissa 272 ääntä. Vuosina 2003–2004 ja 2007–2008 Jokinen toimi kaupunginhallituksen puheenjohtajana ja vuosina 2009–2012 kaupunginvaltuuston puheenjohtajana. Vuosina 2004–2008 hän oli Hämeen Kokoomuksen piirihallituksen puheenjohtaja. Jokinen oli ehdolla eduskuntavaaleissa 2007, joissa hän sai 4 283 ääntä Hämeen vaalipiirissä, viidenneksi eniten vaalipiirin kokoomusehdokkaista. Syyskuussa 2009 kansanedustaja Jari Koskisesta tuli Euroopan jälleenrakennus- ja kehityspankin johtokunnan jäsen ja Jokinen nousi varasijalta eduskuntaan. Hänet valittiin jatkokaudelle vuoden 2011 vaaleissa, joissa hän oli vaalipiirinsä kolmanneksi eniten ääniä saanut kokoomusehdokas 5 271 äänellä. Vuoden 2015 eduskuntavaaleissa Jokinen sai vaalitukea Salpausselän Rakentajat -yhtiöltä eikä ilmoittanut summaa Valtiontalouden tarkastusvirastolle kolmeen vuoteen. Hän sanoi, että rahat olivat menneet vahingossa hänen henkilökohtaiselle tililleen. Eduskunnassa Jokinen on valtiovarainvaliokunnan jäsen ja sen liikennejaoston puheenjohtaja vuodesta 2015. Hän on myös Yleisradion hallintoneuvoston jäsen (2011–) ja varapuheenjohtaja (2015–). Jokinen toimi aiemmin liikenne- ja viestintävaliokunnan jäsenenä (2009–2015) ja puheenjohtajana (2012–2015) sekä jäsenenä lakivaliokunnassa (2009–2011), perustuslakivaliokunnassa (2011–2012) ja tulevaisuusvaliokunnassa (2012–2015). ==Yksityiselämä== Jokinen on naimisissa ja hänellä on kaksi lasta. == Lähteet == == Aiheesta muualla == * *Kalle Jokisen verkkosivut Luokka:Kansallisen Kokoomuksen poliitikot Luokka:Kansanedustajat Luokka:Orimattilan kaupunginvaltuutetut Luokka:Hämeen vaalipiiri Luokka:Suomalaiset poliisit Luokka:Vuonna 1961 syntyneet Luokka:Elävät henkilöt
Kalle Jokinen

Kalle Jokinen on seuraavien henkilöiden nimi: * Kalle Jokinen (s. 1961), kokoomuslainen poliitikko, kansanedustaja vuodesta 2009 * Kalle Jokinen (1900–1965), sosiaalidemokraattinen poliitikko, kansanedustaja 1936–1958 * Kalle Jokinen, muusikko, Maria Gasolinan kitaristi
Sulkukorkeapaine

Sulkukorkeapaine eli antisykloni on laaja, noin 5–20 vuorokautta paikoillaan pysyvä korkeapaine. Se on yleensä voimakas, laaja, hidasliikkeinen ja pitkäkestoinen. Kesällä sulkukorkeapaine aiheuttaa helleaallon, ja syksyllä ja alkutalvesta suurten vesistöjen läheisyydessä pilvisyyttä ja tihkusateita mantereella useimmiten kireähköjä pakkasia, ja keväällä päivällä selkeän sään. Talvella kylmyys voimistaa korkeapainetta ja jäähdyttää ilmaa. Kesällä taas pilvettömyys luo korkeita lämpötiloja. == Sulkukorkeapaineen ominaisuudet == Sulkukorkeapaine sijaitsee polaaririntaman matalapaineiden vyöhykkeellä keskileveyksillä ja keskikorkeilla leveyksillä. Sadetta tuovat matalapaineet kiertävät sulkukorkeapaineen pohjoisesta ja etelästä. Talvella se tuo pitkän kovan pakkasen, kesällä helleaallon. Suihkuvirtaus ja matalapaineet kiertävät sulkukorkeapaineen, joka on tyypiltään niin sanottu lämmin pisara. Lämpimässä pisarassa etelästä tullut lämmin ilma on viileämmän ilman ympäröimä. Varsinkin jos sulkukorkean eteläpuolella on laaja keskusmatala, matalat pyrkivät kiertämään sitä. Sulkukorkeapainetilanne ei yleensä pääty hiljaa hivuttautuen itsekseen vaan jokin ohitse kulkeva yläselänne nappaa sen mukaansa antaen tilaa lähestyvälle matalapaineelle. == Vaikutus Suomen sääoloihin == Mikäli sulkukorkeapaine on Suomen länsipuolella Atlantilla, Suomeen virtaa yleensä luoteen ja pohjoisen väliltä Jäämeren kylmää arktista ilmaa. Talvisin ja keväisin se aiheuttaa kovia pakkasia, kesällä kylmän ja ukkosherkän ilman ja syksyllä kirpeän kuulaita syyspäiviä. Mikäli sulkukorkeapaine on keskisessä Euroopassa matalapaineet ohjautuvat sen pohjois- tai eteläpuolille. Kun matalapaineiden rata suuntautuu Islannin suunnalta kohti Jäämerta ja Huippuvuoria, pysyy länsi- ja luoteisvirtaukset voimakkaina Suomessa. Syksyllä länsivirtaukset mahdollistavat korkeat lämpötilat, kun ne kuljettavat Pohjois- Atlantin lämpöä kohti Suomea. Matalapaineiden reitin kulkiessa laaja-alaisen korkeapaineen pohjoispuolitse voimakkaan länsivirtauksen alueella suosii se voimakkaidenkin myrskyjen syntymistä. Mikäli sulkukorkeapaine on Suomen itäpuolella Venäjällä lähellä Suomen rajaa, virtaa Suomeen yleensä etelän ja kaakon väliltä mantereista ilmaa. Tämä aiheuttaa talvisin kovia pakkasia ja lumipyryjä etenkin vielä pääosin sulien vesistöjen läheisyydessä. Keväällä ja syksyllä itäinen sulkukorkea tuottaa tihkusateisia päiviä ja vuodenajalle melko tyypillisiä lämpötiloja. Kesäisin seurauksena on kovia helteitä ja trooppisia öitä. == Katso myös == *Korkeapaine *Suihkuvirtaus *Suursäätila *Matalapaine == Lähteet == == Aiheesta muualla == * * * * Luokka:Sää
Johan Storjohann

Johan Cordt Harmens Storjohann (15. elokuuta 1832 Bergen – 23. huhtikuuta 1914 Kristiania) oli norjalainen pappi. Hänen Skotlannin matkansa jälkeen hän perusti Forenigen til evangeliets forkyndelse for skandinaviske sjømænd i fremmede havne vuonna 1864. Vuonna 1866 tämä sai myös Ruotsissa vastineensa. Storjohannilla myös oli suuri osa Suomen merimieslähetysseuran perustamisessa. Hänet on haudattu Vår Frelsers gravlundiin Osloon. == Lähteet == * Nordisk Familjebok Luokka:Norjalaiset papit Luokka:Vuonna 1832 syntyneet Luokka:Vuonna 1914 kuolleet